ANDREW WOMMACK EVANKELIUMIN ÄÄRELLÄ
SOTA ON OHI, OSA 4/24
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Ole hyvä, Andrew.
―Tervetuloa evankeliumin äärelle.
Uusi opetussarjani kertoo siitä, -
että Jumala rakastaa meitä ja että sota meidän ja Jumalan välillä on ohi.
Jumalan viha meitä kohtaan johtui synnistä.
Synti on tuomittava. Baptistikirkossani oli pastori, -
joka sanoi aina, että jos elämme synnissä, Jumalan on tuomittava se.
Hän sanoi, että jos joku ei maksaisi kymmenyksiään, -
Jumala ottaisi ne rahat lääkärin- palkkioina tai auton korjauskuluina.
Hänelle siis tapahtuisi jotain pahaa.
Tuon pastorin lempiaihe oli, että synti on pakko tuomita.
Moni suhtautuu asiaan näin -
ja luulee Jumalan olevan yhä meille vihainen syntiemme tähden.
He eivät ymmärrä, että synnit on jo tuomittu Herran Jeesuksen ruumiissa.
Hän kantoi Jumalan vihan sinun ja minun synneistä -
omassa ruumiissaan ristinpuulle, ja synnit on nyt tuomittu.
Kun puhun Jumalan armosta, moni luulee minun väittävän, -
ettei synneillä ole mitään väliä. Synti on kamala asia, -
mutta Jeesuksen suorittama maksu synneistämme on suurempi kuin -
syntiemme aiheuttama velka. Jeesus kärsi kuoleman puolestamme.
Hänet erotettiin Jumalasta: "Jumalani, Jumalani, miksi minut hylkäsit?"
Jumala hylkäsi Jeesuksen, koska Hän tuli synniksi meidän takiamme.
Jumala kääntyi pois Pojastaan. Me olisimme ansainneet sen kohtelun.
Jeesus otti tuon rangaistuksen, ja sen takia enkeli lauloi -
jakeessa Luuk. 2:14 "Kunnia Jumalalle korkeuksissa, -
ja maassa rauha ihmisten kesken, joita kohtaan hänellä on hyvä tahto!"
Enkeli puhui ennemminkin rauhasta Jumalan ja ihmisten välillä, -
sillä Jeesus oli tullut kantamaan Jumalan vihan.
Olen perustellut tätä väitettä monilla raamatunkohdilla.
Tänään lopetan opetussarjani ensimmäisen osan, -
joka käsittelee rauhaa ja hyvää tahtoa Jumalan ja ihmisten välillä.
Ensi jaksossa alan puhua siitä, -
että Jeesus maksoi kaikki syntimme ja sovitti meidät Jumalan kanssa.
Olen viime aikoina viitannut useisiin raamatunkohtiin.
Viimeksi puhuin jakeista 2. Kor. 5:17―20.
Meidät on sovitettu Jumalan kanssa, eli suhteemme on nyt ystävällinen.
Jakeen 19 mukaan Jumala teki sen niin, ettei lukenut meille syntejämme.
Lukeminen tarkoittaa tässä kirjanpitoa tai tilille panemista.
Jumala ei pidä kirjaa synneistämme eikä pane meitä tilille niistä, -
koska Hän luki syntimme Jeesukselle, -
ja Jeesus maksoi niistä ja kärsi Jumalan vihan ja rangaistuksen.
Jae 20 "Kristuksen puolesta me siis olemme lähettiläinä, -
ja Jumala kehoittaa meidän kauttamme.
Me pyydämme Kristuksen puolesta: -
antakaa sovittaa itsenne Jumalan kanssa."
Jumala on jo sovittanut meidät, mutta meidän on otettava sovitus -
vastaan ja uskottava, että Jumala suhtautuu meihin ystävällisesti.
Jae 21 "Sen, joka ei synnistä tiennyt, hän meidän tähtemme teki synniksi, -
että me hänessä tulisimme Jumalan vanhurskaudeksi."
Useimmat kristityt eivät ymmärrä tätä syvällistä raamatunpaikkaa.
Jeesus tuli synniksi puolestamme, ja syntimme pantiin Hänen ylleen.
Vanhassa testamentissa uhrattiin eläimiä, jotka symboloivat Jeesusta.
Jakeessa Joh. 1:29 Johannes Kastaja sanoi Jeesuksen nähdessään: -
"Katso, Jumalan Karitsa, joka ottaa pois maailman synnin!"
Hän viittasi tässä eläinuhreihin. Juutalaiset tappoivat karitsoja, -
vuohia ja hiehoja, vuodattivat niiden veren ja polttivat ne uhreina.
Elinvoima on veressä, 3. Moos. 17:11.
Jos teemme syntiä, meidän pitäisi maksaa siitä hengellämme.
Room. 6:23 "Sillä synnin palkka on kuolema, -
mutta Jumalan armolahja on iankaikkinen elämä".
Jos teet syntiä, sinun on kuoltava. Jumala sanoi Aadamille ja Eevalle, -
että he kuolisivat, jos söisivät tietystä puusta.
He kuolivatkin hengellisesti, sillä he joutuivat eroon Jumalasta.
Koska synnin palkka on kuolema, synnit on aina sovitettava.
Vanhassa testamentissa uhrattiin eläimiä, jotka symboloivat Jeesusta, -
Jumalan Karitsaa, joka kantaisi kerran maailman synnit.
Jakeen Hepr. 10:11 mukaan eläinten veri ei voinut poistaa syntejä.
Se oli vain esikuva Jeesuksesta, joka ottaisi syntimme pois.
Kun eläinuhreja uhrattiin, papin oli laskettava kätensä -
eläinten pään päälle. En nyt käytä aikaa noiden jakeiden lukemiseen.
Papit siis laskivat kätensä eläinten pään päälle ja nojasivat niihin, -
laskivat koko painonsa niiden ylle.
Näin heidän syntinsä siirtyivät noihin eläimiin.
Sitä eläimiin nojautuminen koko painollaan symboloi.
Jakeessa 2. Kor. 5:21 sanotaan, että Jeesus, joka ei synnistä tiennyt, -
tuli tähtemme synniksi. Hän ei ottanut vain pikkuruista syntimäärää -
symbolisena osoituksena koko maailman synneistä, -
vaan Hän todella kirjaimellisesti tuli synniksi.
Jokaisen maan päällä koskaan eläneen tai tulevaisuudessa elävän -
ihmisen joka ikinen synti pantiin Jeesuksen ylle, ja Hän tuli synniksi.
On todella vaikea käsittää, -
kuinka kaikkivaltias Jumala, joka on synnitön, puhdas ja pyhä, -
tuli alas maan päälle ja tuli synniksi, otti kantaakseen maailman synnit.
Kun Jeesus rukoili Getsemanessa, -
juuri tämä asia aiheutti Hänelle niin suurta tuskaa, -
niin että Hän ikään kuin hikoili verta. Eräs lääketieteen asiantuntija -
sanoi kerran, että veren hikoilu johtuu siitä, että sydän on repeämäisillään.
Jeesus oli niin kovassa tuskassa, että Hänen sydämensä oli revetä, -
ja enkelien piti tulla vahvistamaan Häntä, -
muuten Hän ei olisi selvinnyt ristille asti.
En usko, että pelkkä tuleva fyysinen rangaistus aiheutti tuollaista stressiä.
Jeesus oli ihminen, ja Häntä koeteltiin niin kuin meitäkin, -
mutta Hän ei tehnyt syntiä. Uhrissa oli myös hengellinen puoli.
Jeesus pyhä, kaikkivaltias Jumala, jossa ei ollut lainkaan syntiä, -
valmistautui ottamaan ruumiiseensa koko maailman kaikki synnit, -
jokaisen ihmiskunnan historian aikana tehdyn väärän ja ilkeän teon.
Ihmiset ovat murhanneet ja kiduttaneet toisia ihmisiä, -
olleet ilkeitä ja kantaneet vihaa ja vaikka mitä muuta.
Jeesus kantoi koko maailman synnit. Mieti vaikka hallitsijoita, -
jotka ovat olleet vastuussa miljoonien ihmisten murhaamisesta -
ja eläneet täysin jumalattomasti.
Jeesus kantoi kaikkien synnit, ei vain niiden, jotka uskoisivat Häneen.
1. Joh. 2:2 "Ja hän on meidän syntiemme sovitus; -
eikä ainoastaan meidän, vaan myös koko maailman syntien."
Jeesus on maksanut koko maailman synnit, uskoitpa Häneen tai et, -
eikä Hän ottanut vain maistiaisia synnistä vaan tuli itse synniksi.
2. Kor. 5:21 "Sen, joka ei synnistä tiennyt, hän meidän tähtemme -
teki synniksi, että me hänessä tulisimme Jumalan vanhurskaudeksi."
Jeesus otti meidän ja kaikkien maan päällä koskaan eläneiden synnit -
omaan ruumiiseensa, ja Jumala tuomitsi synnit Jeesuksen lihassa.
Jeesus kantoi kaiken sen Jumalan vihan ja rangaistuksen, -
jonka me olisimme ansainneet, ja Jumala rankaisi omaa Poikaansa.
Miksi? Koska Hän rakasti meitä -
ja maailmaa niin, että oli valmis uhraamaan oman Poikansa, -
ettei halunnut meidän joutuvan kärsimään vihaa ja rangaistusta.
Jakeen Room. 6:23 mukaan synnin palkka on kuolema.
Koska Jumala on pyhä, Hänen oli tuomittava synti, -
mutta Hän ei halunnut tehdä sitä, koska rakasti meitä.
Joku ehkä ajattelee, että Jumala on Jumala, ja Hän voisi vain päättää -
olla välittämättä synneistä ja antaa ihmisten elää niin kuin he haluavat.
Hän ei voi tehdä sitä, koska Hän on pyhä ja oikeamielinen.
Hän sanoi Aadamille ja Eevalle, että synnistä seuraisi kuolema, -
eikä Hän voi syödä sanojaan.
Miten Hän voi säilyttää pyhyytensä ja samalla vapauttaa meidät synnistä?
Ihminen päättäisi vain muuttaa mieltään, mutta Jumala ei muutu.
Hän on sama eilen, tänään ja ikuisesti. Jumala ei voi valehdella.
Miten pyhä Jumala siis voi rakastaa meitä ja kohdella meitä niin kuin -
emme olisi tehneet syntiä, kun ansaitsemme Hänen vihansa?
Ystäväni Don Krow selitti asian tällaisella esimerkillä.
Se on kuin saisit ylinopeussakon ja joutuisit sen takia oikeuteen.
Oikeussalissa huomaisit, että tuomari on paras ystäväsi, -
ja olisit innoissasi, sillä odottaisit hänen armahtavan sinut.
Tuomarin on kuitenkin pakko olla pyhä ja oikeamielinen, -
ja olet syyllistynyt ylinopeuteen, joten hän loisi nuijallaan ja sanoisi, -
että olet syyllinen ja joudut maksamaan sakkoa 150 dollaria.
Saattaisit pettyä tuomioon, koska odotit saavasti armoa ystävältäsi.
Tuomari ei voi teeskennellä, ettet olisi tehnyt mitään, -
koska rikos on tapahtunut ja se on sovitettava. Mutta ystävänäsi -
tuomari astuukin alas korokkeeltaan, riisuu kaapunsa ja sanoo: -
"Koska olen ystäväsi, maksan sakkosi."
Hän maksaisi sakkosi omasta pussistaan. Jumalakin teki näin.
Koska Jumala on oikeamielinen, Hän ei voinut vain päättää unohtaa -
koko syntijuttua ja antaa meidän päästä taivaaseen -
ja olla Hänen ystäviään, vaikka olemme rikkoneet Hänen käskyjään.
Ei, synnistä oli maksettava, koska Jumala on oikeamielinen.
Koska Jumala rakastaa meitä niin paljon, Hän lähetti Jeesuksen -
suorittamaan tuon maksun. Jeesus otti ansaitsemamme rangaistuksen -
ylleen ristinpuulla ja kärsi meille kuuluvan Jumalan vihan.
Kaikissa evankeliumeissa kerrotaan, -
että Jeesus huusi: "Jumalani, Jumalani, miksi hylkäsit minut?"
Jumala kirjaimellisesti hylkäsi Jeesuksen ristillä syntien takia.
Jeesus itse sanoi niin. Miksi? Se kerrotaan psalmissa 22.
Se on profeetallinen psalmi. Jos ehtisin lukea sen kokonaan, -
voisin osoittaa, että siinä on viisi kohtaa, joita Jeesus lainasi ristillä.
Daavid kirjoitti tuon psalmin, mutta Jumala innoitti häntä.
Hän puhui profeetallisesti ikään kuin olisi ollut Jeesus.
Jeesus puhui hänen kauttaan kärsimyksestään ristillä.
Jae 2 "Jumalani, Jumalani, miksi minut hylkäsit?"
Jeesus lainasi ristillä näitä täsmälleen samoja sanoja.
"Miksi olet kaukana, et auta minua, et kuule valitukseni sanoja?
Jumalani, minä huudan päivällä, mutta sinä et vastaa, ja yöllä, -
enkä voi vaieta." Seuraava jae kertoo, miksi Jumala hylkäsi hänet.
"Ja kuitenkin sinä olet Pyhä, -
jonka istuin on Israelin kiitosvirtten keskellä."
Jumala hylkäsi Jeesuksen, koska Jeesus tuli synniksi vuoksemme.
Jeesuksesta tuli epäpyhä. Hän itse oli tietysti pyhä, -
ja kaikki Hänen tekonsa olivat pyhiä, mutta kun Hän uhrasi itsensä, -
Hän todella tuli synniksi ja pahuudeksi.
Tiedän, että tämä loukkaa monia, mutta ristiin liittyy jotain loukkaavaa.
Siksi jotkut loukkaantuvat siitä. Jeesuksesta todella tuli syntinen, -
ei siksi, että Hän olisi tehnyt syntiä, vaan koska Hän kantoi syntimme.
Hänestä tuli raiskaaja, murhaaja, valehtelija, varas ja homoseksuaali.
Hänestä tuli kaikkea tätä. Kaikki tämä pahuus, vääryys -
ja jumalattomuus tuli Jeesuksen ruumiiseen ja sieluun, -
ja sen takia Jumala hylkäsi Hänet. Hän olisi tehnyt meille juuri niin.
Jumala rakastaa meitä eikä halunnut vaatia meille rangaistusta, -
mutta Hän on pyhä ja me epäpyhiä. Synnin palkka on kuolema, -
synti vaati rangaistusta ja syntivelka oli pakko maksaa.
Miten Jumala siis teki sen? Hän tuli yhdeksi meistä -
ja otti syntimme ja epäpyhyytemme. Kun Jeesus teki näin, -
Hänen pyhä Isänsä hylkäsi Hänet ja kääntyi Hänestä pois, -
koska olisi tehnyt niin meillekin.
Jos ymmärrät tämän, voit ymmärtää, miten pyhä Jumala -
voi kohdella meitä niin kuin jakeessa 2. Kor. 5:21 sanotaan.
Hän sovitti meidät itsensä kanssa niin, ettei lukenut meille syntejämme.
Hän ei lue syntejä viaksesi eikä edes pidä niistä kirjaa.
Hän ei kohtele sinua syntiesi mukaan. Tämä raivostuttaa uskonnollisia.
Heistä tällainen puhe on kamalaa, sillä synti pitää tuomita.
Yritän sanoa, että synti on jo tuomittu Jumalan Pojan lihassa.
Olisi väärin, jos sinäkin joutuisit kärsimään rangaistuksen synneistäsi.
Kirkko on opettanut, että Jeesus kärsi symbolisesti syntiemme takia, -
mutta meidänkin pitää kärsiä. Se ei ole totta. Jumalan vihaa ei ole.
Toki synneillä on seurauksensa. Jos varastat, rosvoat ja murhaat, -
synnistäsi on taatusti seurauksia. Saat ihmisten vihat niskoillesi.
Jos jäät kiinni, joudut oikeuden eteen ja voit päätyä vankilaan.
Sinulta voidaan viedä kaikki, mitä sinulla on. Synnistä on seurauksia, -
mutta Jumala ei vuodata sinuun vihaansa, jos synnyt uudesti -
ja todella otat Jeesuksen vastaan. Jos synnyt todella synnyt uudesti, -
Jumala muuttaa luontosi, ja epäilen, ettei sellainen ihminen, -
joka elää ilmikapinassa Jumalaa vastaan, ole ikinä syntynyt uudesti.
Toki on totta, että uskovatkin tekevät yhä syntiä, -
mutta silloinkaan Jumala ei hylkää meitä, -
sillä Hän hylkäsi Jeesuksen. Siksi minua ei koskaan hylätä.
Jakeessa Hepr. 13:5 luvataan, ettei Jumala koskaan hylkää meitä.
Ei koskaan. Samantekevää, vaikka ansaitsisin hylkäämisen -
tai sotkisin asiani niin pahasti, että saattaisin itseni, Jumalan -
ja kaikki muut häpeään. Hän ei hylkää minua, sillä Hän hylkäsi Jeesuksen.
Minun ei tarvitse kantaa mitään sellaista, minkä Jeesus kantoi.
Ainakaan USA:ssa samasta rikoksesta ei voi tuomita kahdesti.
Jos joku on otettu kiinni rikoksesta ja häntä vastaan on nostettu syyte, -
häntä ei voi syyttää siitä uudestaan, sillä sen rangaistus on jo kärsitty.
Jos joku todetaan syylliseksi ja hän joutuu vankilaan 20 vuodeksi, -
häntä ei voida enää kuulustella ja rangaista samasta rikoksesta.
Kun rikoksesta on kerran annettu tuomio ja se on pantu täytäntöön, -
sitä ei voi panna täytäntöön toista kertaa saman henkilön kohdalla, -
sillä rikos on jo sovitettu.
Jeesus maksoi sinun syntisi, ei vain symbolista osaa niistä, -
jolloin joutuisit maksamaan loput, vaan Hän maksoi ne kaikki.
Olisi väärin, jos joutuisit vielä kärsimään rangaistuksen niistä.
Jumala ei enää rankaise sinua, sillä Hän rankaisi jo Jeesusta.
Isä Jumala teki Jeesuksen, joka ei synnistä tiennyt, -
synniksi meidän tähtemme. Hän kärsi rangaistuksemme.
Hän tuli synniksi, jotta me tulisimme Hänessä Jumalan vanhurskaudeksi.
Tämä on upea vaihtokauppa.
Jeesus ei vain kuollut puolestasi. Sekin olisi ollut todella hienoa.
Jos Jeesus olisi vain kärsinyt puolestani syntieni rangaistuksen, -
sekin olisi enemmän kuin ansaitsen.
Hän ei kuitenkaan vain kärsinyt minulle kuuluvaa rangaistusta.
Hän otti syntini pois ja antoi minulle vanhurskautensa.
Olen nyt Hänessä tullut Jumalan vanhurskaudeksi.
Luen vielä jakeen 1. Kor. 1:30.
"Mutta hänestä on teidän olemisenne Kristuksessa Jeesuksessa, -
joka on tullut meille viisaudeksi Jumalalta -
ja vanhurskaudeksi ja pyhitykseksi ja lunastukseksi."
Jeesus on tullut minulle vanhurskaudeksi.
Jakeen Jes. 64:6 mukaan oma vanhurskauteni on kuin tahrattu vaate.
Uuden liiton uskovat lainaavat tuota jaetta usein puhuessaan itsestään.
Heidän on pakko puhua siitä osasta itseään, joka ei ole syntynyt uudesti -
tai sitten omavanhurskaudestaan.
Jos sanot, ettei koko olemuksessasi ole lainkaan vanhurskautta, -
kutsut Jeesusta tahratuksi vaatteeksi, sillä Hän tuli sinulle vanhurskaudeksi.
Tämä on se hieno vaihtokauppa.
Hän otti syntimme ruumiiseensa ja kärsi rangaistuksen puolestamme.
Lisäksi Hän antoi meille oman pyhyytensä ja vanhurskautensa.
Room. 8:4 "että lain vanhurskaus täytettäisiin meissä, -
jotka emme vaella lihan mukaan, vaan Hengen."
Jakeissa Room. 8:1―4 puhutaan siitä, että kun synnymme uudesti.
Jumalan vanhurskaus täyttyy meissä. Omassa itsessäni en ole vanhurskas.
Saatan olla parempi kuin joku muu, -
mutta kuka haluaa olla paras helvettiin joutuvista syntisistä?
Itsessäni en ole vanhurskas, -
mutta Jeesus kantoi syntini ja Hänet hylättiin, jotta minua ei hylättäisi.
Kaikki syntini on siirretty Häneen, ja kaikki Hänen vanhurskautensa -
on siirretty minuun. Uudesti- syntyneessä hengessäni olen nyt -
yhtä vanhurskas ja pyhä kuin Jeesus.
Tiedän, että monien mielestä tätä asiaa on vaikea niellä, -
mutta se on totuus, ja se vapauttaa sinut, jos voit ottaa sen vastaan.
Jatkan ensi jaksossa. Muistutan vielä, että sarjan ensimmäinen osa -
on saatavana erikseen vielä tänään. Sitten siirrymme seuraavaan osaan.
Näistä olisi sinulle varmasti apua. Kohta saat lisätietoa tilaamisesta.
Kaikki eivät voi tai halua maksaa materiaaleista mitään, -
joten opetussarjan yksi osa on kerrallaan saatavana ilmaiseksi.
Koko Andrewin opetussarja aiheesta "Sota on ohi" -
on saatavana CD- tai DVD-levyillä. Niiden hinta on 16 puntaa.
Opetus on saatavana myös kirjana, jonka hinta on 9,99 puntaa.
Opetus on saatavana myös työkirjana.
Siinä on mukana koko sarjan opetus, -
ja mukana tulevalta CD-levyltä voit tulostaa tehtäviä.
Työkirjan hinta on 17,50 puntaa.
Nettisivuiltamme näet kaikki tavat, joilla voit tilata tämän opetuksen.
Sarjan ensimmäinen osa kertoo rauhasta ja hyvästä tahdosta.
Se saatavana kolmella punnalla, mutta ellei sinulla ole siihen varaa, -
Andrew yhteistyökumppaneineen tarjoaa sen sinulle ilmaiseksi.
Myös Andrewin uusin, Eliasta kertovat kirja, -
on saatavana 9 punnalla.
Voit tilata materiaaleja luottokortilla nettisivujemme kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7―16 (GMT).
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Jos haluat kirjoittaa meille, käytä jotakin ruudulla näkyvistä osoitteista.
Olet tervetullut tapaamaan Andrewia johonkin näistä tapahtumista: -
Tammikuussa 2014 hän on Arizonassa ja Coloradossa.
Helmikuussa hän pitää konferenssin Coloradossa.
Maaliskuussa hän on Kaliforniassa ja lopuksi jälleen Coloradossa.
Lisätietoa tapahtumista alueellasi saat nettisivuiltamme.
Haluan kutsua teidät mukaan seminaariini Phoenixiin 2.―4.1.2014.
Tämä seminaari on erityinen, sillä tri Creflo Dollar puhuu siellä.
Olin juuri Atlantassa tämän ystäväni kanssa, ja meillä oli mukavaa.
Hän ymmärtää jotain evankeliumista.
Creflo opettaa kolmessa kokouksessa, minä neljässä.
Biltmore on viiden tähden hotelli, jossa huoneet maksavat 300 yöltä, -
mutta seminaarin yhteydessä saat huoneen 139 dollarilla / yö.
Voit yhdistää seminaarin myös lomailuun. Siitä tulee hieno juttu.
Haluatko tietää, mitä tapahtuu kulissien takana järjestössämme?
Tutustu sisäpiirin tarinoihin nettisivuillamme.
Sisäpiirin tarinat löydät vain nettisivuiltamme.
Oletko koskaan halunnut lukea lisää Andrew Wommackin työstä?
Gospel Truth -lehti on nyt luettavissa nettisivuillamme -
osoitteessa www.awmi.net
Siellä voit lukea lehtiä menneiltä vuosilta, -
lukea hienoja artikkeleita ja tarkistaa samalla uusimmat uutiset.
Gospel Truth -lehdet ovat nyt nettisivuillamme.
MUUTA ELÄMÄSI. MUUTA MAAILMA.
Suomennos: Anni Lähteenmäki
Investoi Charis-raamattukouluun ja Andrew Wommackin työhön